ZAPISNIK 31. SJEDNICE VMO BORONGAJ LUGOVI
9.11.2023., 20:00h, MS Borongaj Lugovi
Prisutni članovi:
1. Ivana Perković
2. Petar Miočević
3. Ivica Milković
4. Bruno Rižmarić
5. Lidija Klanjec


Predsjednica uvodno konstatira kako je na sjednici prisutno ukupno 5 od 5 članova čime su ostvareni uvjeti za pravovaljano odlučivanje na sjednici.
Nazočni članovi VMO jednoglasno prihvaćaju zapisnik 30. sjednice jednoglasno bez rasprave.
Nazočni članovi VMO jednoglasno prihvaćaju 


D N E V N I   R E D


1. Korištenje prostora MO Borongaj Lugovi
2. Aktualna komunalna problematika
3. Izvješća, pitanja i prijedlozi

Ad. 1. - Korištenje prostora MO Borongaj Lugovi
	Predsjednica VMO obavještava nazočne članove kako su zaprimljena dva zahtjeva za korištenje prostora MO Borongaj Lugovi, koje su članovi dobili kao dio radnih materijala za sjednicu.
	Oba zahtjeva prihvaćena su jednoglasno bez rasprave.

Z a k l j u č a k
o jednokratnom korištenju prostora

Vijeće Mjesnog odbora Borongaj Lugovi odobrava jednokratno korištenje prostora MS Borongaj Lugovi: 

- Mariu Tomljenoviću dana 11. studenog 2023. u vremenu od 18 do 20 sati.


Z a k l j u č a k
o povremenom korištenju prostora MS Borongaj Lugovi

Vijeće Mjesnog odbora Borongaj Lugovi odobrava povremeno korištenje prostora MS Borongaj Lugovi: 

- KUD Zorja u terminima ponedjeljkom i srijedom od 20 do 22 sata u razdoblju od 9. studenog 2023. do 9. studenog 2024. 


Ad. 2 - Aktualna komunalna problematika
	Predsjednica VMO izvještava nazočne članove o novom razvoju događaja vezano uz uzurpiranje javne površine na području nekadašnje benzinske postaje na silaznoj cesti sa Slavonske avenije na Ulicu grada Gospića. Izvršen je obilazak uzurpiranog terena, te je utvrđeno kako ograda postavljena od strane novog korisnika terena i dalje nije postavljena unutar gabarita njegove čestice. S obzirom da je dotični započeo i zauzimanje terena privatnih građana, protiv istog je pokrenuta i privatna tužba. Djelatnici nadležnog gradskog ureda su izvršili izvid s ciljem utvrđivanja prometne situacije te su predložili postavljanje uspornika prometa kao i postavljanje nove prometne signalizacije na odvojku Slavonske avenije kod kbr. 9-11. Zaključak je prihvaćen jednoglasno bez rasprave.

Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da od nadležnih tijela zatraži

· stručni očevid te pokretanja postupka za ishođenje rješenja u svrhu postavljanje uspornika prometa kao i postavljanje nove prometne signalizacije na odvojku Slavonske avenije kod kbr. 9-11.

2. Moli se o učinjenom izvijestiti ovo Vijeće.

	Predsjednica VMO obavještava članove kako je bila u kontaktu putem elektroničke pošte s grupom nezadovoljnih građana predvođenih g. Domagojem Francom, koji se bune oko nedostatka akcije radi sprječavanja dodatnih prometnih nesreća na ulici Vukomerec. Predsjednica VMO je g. Francu i ostalima stavila na raspolaganje zapisnike svih sjednica na kojima se dosad raspravljalo o ovom problemu, te su mu poslani svi zaključci koji su s gradske četvrti proslijeđeni nadležnim službama vezano za tu problematiku. Iz gradske četvrti je rečeno kako MUP i dalje ne odgovara na opetovane upite, te kako će požurnica biti poslana iako se od iste ne očekuje mnogo.

Ad. 3 - Izvješća, pitanja, prijedlozi
	Predsjednica VMO obavještava nazočne članove kako je problematično stablo na ulazu u Sveučilišni kampus u Savudrijskoj ulici konačno uklonjeno tokom redovnog održavanja prostora Sveučilišnog kampusa.
	S obzirom da se nitko drugi nije javio za riječ, ovime je iscrpljen dnevni red, te predsjednica VMO zaključuje 31. sjednicu VMO Borongaj Lugovi u 20:45 sati.


ZAPISNIČAR:				
Petar Miočević								      

Zagreb, 9. studenog 2023.



Predsjednica Vijeća Mjesnog odbora
Borongaj Lugovi
								
              Ivana Perković

